Oʻzbekiston Respublikasining Rossiya Federatsiyasidagi Savdo vakolatxonasi faoliyatini tashkil etish chora-tadbirlari toʻgʻrisida
(resolution, 2025-08-27)

Oʻzbekiston Respublikasi Prezidentining “Oʻzbekiston Respublikasi va Rossiya Federatsiyasi oʻrtasidagi koʻp qirrali hamkorlikni yanada rivojlantirish chora-tadbirlari toʻgʻrisida” 2021-yil 15-martdagi PQ-5026-son qaroriga asosan, shuningdek, yirik korxonalar, investitsiya fondlari va moliya institutlari bilan toʻgʻridan-toʻgʻri aloqalarni yoʻlga qoʻyish, Oʻzbekiston Respublikasiga Rossiya Federatsiyasidan jalb etiladigan toʻgʻridan-toʻgʻri investitsiyalar hajmlarini koʻpaytirish, Rossiya Federatsiyasi bozoriga mahalliy tovarlar va xizmatlar eksporti hajmini oshirish va tarkibini diversifikatsiya qilish, ikki mamlakat tadbirkorlik subyektlari oʻrtasidagi hamkorlikni faollashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasi va Rossiya Federatsiyasi oʻrtasidagi koʻp qirrali hamkorlikni yanada rivojlantirish chora-tadbirlari toʻgʻrisida” 2021-yil 15-martdagi PQ-5026-son qaroriga muvofiq Oʻzbekiston Respublikasi bilan Rossiya Federatsiyasi oʻrtasida savdo-iqtisodiy, investitsiyaviy va moliyaviy-texnik hamkorlik loyihalarini sifatli tayyorlash va amalga oshirish boʻyicha tizimli ishlarni taʼminlash maqsadida Moskva shahrida xodimlarning cheklangan soni 7 kishidan iborat Oʻzbekiston Respublikasining Rossiya Federatsiyasidagi Savdo vakolatxonasi (keyingi oʻrinlarda — Vakolatxona) tashkil etilganligi maʼlumot uchun qabul qilinsin. 2. Quyidagilar Vakolatxonaning asosiy vazifalari etib belgilansin: oliy darajadagi tashriflar yakunlari boʻyicha “yoʻl xaritalari”ga kiritilgan Rossiya Federatsiyasi bilan savdo-iqtisodiy, investitsiya va moliyaviy-texnik hamkorlik sohasidagi aniq loyihalar va dasturlarning amalga oshirilishini taʼminlash; Oʻzbekiston Respublikasining iqtisodiyot tarmoqlari hamda infratuzilmasini rivojlantirish va modernizatsiya qilish uchun xorijiy investitsiyalar, shu jumladan, Rossiya Federatsiyasining toʻgʻridan-toʻgʻri xorijiy investitsiyalari, ilgʻor texnologiyalari va moliyaviy-texnik koʻmak dasturlari, investitsiya fondlari va moliya institutlari mablagʻlarining jalb etilishi va oʻzlashtirilishini taʼminlash; salohiyatli investorlarni topishda uzoq muddatli sheriklik aloqalarini oʻrnatish, savdo va investitsiya shartnomalarini tuzish, ishbilarmon doiralar ishtirokida muzokaralar va boshqa tadbirlarni tashkil etish, hududlararo hamkorlikni rivojlantirish, shuningdek, xorijiy investitsiyalarni jalb qilish uchun loyiha takliflari va boshqa zarur materiallarni tayyorlashda tadbirkorlik subyektlarini har tomonlama qoʻllab-quvvatlash; Oʻzbekiston Respublikasi bilan Rossiya Federatsiyasi oʻrtasida savdo-iqtisodiy aloqalarni rivojlantirishga, Rossiya Federatsiyasi bozoriga mahalliy mahsulotlar va xizmatlar eksporti hajmlarini oshirish va oʻzaro tovar aylanmasi nomenklaturasini kengaytirishga koʻmaklashish; Oʻzbekiston Respublikasi va Rossiya Federatsiyasi iqtisodiyotlari tarmoqlarining sanoat kooperatsiyasini rivojlantirish hamda hududlararo hamkorlikdagi sanoat yarmarkasi va koʻrgazmalarini samarali oʻtkazishni tashkil etish; tashqi savdo infratuzilmasini rivojlantirish, tranzit salohiyatini oshirish, logistika va transport yoʻlaklarini takomillashtirish, eksport yoʻnalishlarini diversifikatsiya qilish, Oʻzbekiston Respublikasi tashqi savdo yuklarini tashish va tranzit qilish uchun imtiyozli rejimlarni qoʻllash boʻyicha taʼsirchan choralar koʻrish; vakolatxona joylashgan mamlakatda savdoga va ikkala mamlakat oʻrtasidagi iqtisodiy hamkorlikning boshqa turlariga taalluqli boʻlgan barcha masalalarda oʻz davlatlarining manfaatlarini ifoda qilish; vakolatxona joylashgan mamlakatdagi iqtisodiy shart-sharoitlar va uning tashqi iqtisodiy faoliyat sohasiga doir qonunchiligi haqida oʻz mamlakatining davlat organlarini xabardor qilib turish, shuningdek, vakolatxona joylashgan mamlakatning manfaatdor organlariga oʻz mamlakati haqidagi ana shunday axborotlarni taqdim etish; oʻz mamlakatlarining yuridik va jismoniy shaxslariga vakolatxona joylashgan mamlakatning yuridik va jismoniy shaxslari bilan savdo, iqtisodiy va ilmiy-texnika hamkorlik sohalarida kelishuvlarni amalga oshirishda koʻmaklashish. 3. Quyidagilar: Oʻzbekiston Respublikasining Rossiya Federatsiyasidagi Savdo vakolatxonasi tuzilmasi va shtat jadvali 1 va 2-ilovalarga muvofiq; Oʻzbekiston Respublikasining Rossiya Federatsiyasidagi Savdo vakolatxonasini saqlash uchun 2021-yilning olti oyidagi xarajatlar smetasi 3-ilovaga muvofiq tasdiqlansin. Bunda vakolatxona xodimlariga yillik mehnatga haq toʻlash fondining 15 foizi miqdorida moddiy ragʻbatlantirish toʻlovlari nazarda tutilsin. Moddiy ragʻbatlantirish toʻlovlari miqdori Oʻzbekiston Respublikasi Investitsiyalar, sanoat va savdo vazirligi tomonidan Vakolatxona xodimlariga faoliyatining aniq natijalari uchun belgilanadi. 4. Oʻzbekiston Respublikasi Davlat budjeti mablagʻlari, shuningdek, qonunchilik hujjatlarida taqiqlanmagan boshqa manbalar Vakolatxona faoliyatini moliyalashtirish manbalari etib belgilansin. 5. Oʻzbekiston Respublikasi Moliya vazirligi: Vakolatxonani 2021-yilda saqlash xarajatlarini 3-ilovaga muvofiq Oʻzbekiston Respublikasi Investitsiyalar va tashqi savdo vazirligiga 2021-yilda Oʻzbekiston Respublikasi Davlat budjeti parametrlarida xorijdagi vakolatxonalarni saqlash uchun ajratilgan mablagʻlar doirasida moliyalashtirsin; Investitsiyalar va tashqi savdo vazirligining soʻroviga asosan 2022-yildan boshlab Vakolatxonani saqlash xarajatlari uchun zarur budjet mablagʻlarini Oʻzbekiston Respublikasi budjeti parametrlarida nazarda tutsin. Vakolatxonaga toʻrtta avtotransport vositasini saqlash uchun limit ajratsin. 6. Oʻzbekiston Respublikasi Investitsiyalar va tashqi savdo vazirligi bir oy muddatda: Vakolatxona rahbari va xodimlarining masʼuliyati, javobgarligi va faoliyatini baholash mezonlarini nazarda tutuvchi Vakolatxona toʻgʻrisidagi nizomni ishlab chiqsin va belgilangan tartibda tasdiqlasin; Vakolatxonani shtatlar jadvaliga muvofiq mutasaddilik qilinadigan yoʻnalishlar boʻyicha malakali mutaxassislar bilan toʻldirsin; Moliya vazirligi va Tashqi ishlar vazirligi bilan birgalikda Vakolatxonaning Moskva shahrida joylashtirilishi va jihozlanishini taʼminlasin, xalqaro huquqning umumeʼtirof etilgan normalariga muvofiq uning faoliyatini tashkil etish, Vakolatxona xodimlariga diplomatik maqom berishni hamda boshqa masalalarni hal etsin. 7. Belgilansinki: Vakolatxona Oʻzbekiston Respublikasi Investitsiyalar, sanoat va savdo vazirligiga hisobot beradi va oʻz faoliyatini vazirning umumiy rahbarligida amalga oshiradi; Vakolatxona direktori qonunchilikda belgilangan tartibda lavozimga tayinlanadi va ozod etiladi; Vakolatxona rahbari oʻz darajasi boʻyicha Oʻzbekiston Respublikasining chet ellardagi elchixonalarning maslahatchisi — vakil lavozimiga, Vakolatxona rahbarining oʻrinbosari maslahatchi lavozimiga, shu jumladan Vakolatxonaning menejerlari birinchi kotib lavozimiga tenglashtiriladi va oʻz faoliyatini Oʻzbekiston Respublikasining xorijdagi muassasalari bilan yaqin hamkorlikda amalga oshiradilar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. Rahbar 1 Rahbar oʻrinbosari 1 Investitsiya masalalari boʻyicha menejer 1 Bosh hisobchi 1 Moliya institutlari bilan ishlash boʻyicha menejer 1 Tashqi savdo masalalari boʻyicha menejer 2 AQSH doll.T/rLavozimiShtat birliklari soniOylik ish haqi(2025-yil 1-sentabrdan)Oylik ish haqi(2025-yil 1-oktabrdan)Yillik ish haqi toʻlash fondi*Jami1022 85532 650251 5681.Direktor13 1504 50034 6732.Direktor oʻrinbosari12 9754 25032 7463.Investitsiya masalalari boʻyicha menejer12 6253 75028 8944.Moliya institutlari bilan ishlash boʻyicha menejer12 6253 75028 8945.Tashqi savdo masalalari boʻyicha menejer12 6253 75028 8946.Tashqi savdo masalalari boʻyicha menejer12 6253 75028 8947.Bosh hisobchi12 6253 75028 8948.Ish yurituvchi11 5052 15016 5669.Haydovchi11 3651 95015 02510.Farrosh173510508 090 AQSH dollarida T/r Xarajatlar moddalarining nomlanishi Toifa Modda Yetti oylik xarajatlar smetasi 1. Ish haqi 41 10 147 315,0 2. Boshqa badallar va ijtimoiy ehtiyojlar uchun ajratmalar 41 21 4 060,0 3. Xizmat safarlari uchun xarajatlar 42 10 15 120,0 42 20 18 480,0** 4. Kommunal xizmatlar 42 20 22 869,0 5. Saqlash va joriy taʼmirlash 42 30 150 463,0 6. Ijara xarajatlari 42 40 115 800,0 7. Moddiy aylanma mablagʻlar zaxiralari xarajatlari 42 50 11 298,0 8. Tovarlar va xizmatlarni xarid qilish uchun boshqa xarajatlar 42 90 44 254,0 9. Asosiy fondlarni xarid qilish xarajatlari 43 50 254 050,0 10. Boshqa xarajatlar 48 00 21 000,0 - Jami: 786 229,0 18 480,0**